### Resumé

En privat bygherre har anmodet om lokalplanen. Lokalplanområdet ligger på Diget og [adresse] mellem [adresse] og [adresse]. Lokalplanen skal muliggøre opførelse af etageboliger fordelt i en bygning i fire etager samt fire punkthuse i fire etager. I lokalplanområdet ligger eksisterende etageejendomme til kontor og undervisning, dels som randbebyggelse mod [adresse] og dels fritliggende inde i området. Ved realisering af lokalplanen bliver der ca. 130 boliger, hvor ca. 75 boliger er under 50 m2 samt 4.900 m2 erhverv.

### Sagsfremstilling

*![Kort over lokalplanområdet](data:image/jpeg;base64...)*

*Figur 1: Kort over lokalplanområdet*

**Planens historik**

Teknisk Udvalg besluttede på mødet 3. oktober 2023, pkt. nr. 214, at igangsætte udarbejdelse af lokalplan nr. 1368  og tillæg nr. 22.

**Lokalplanens indhold**

Baggrunden for lokalplanen er, at en privat bygherre ønsker at opføre etageboliger som en tilbygning til bebyggelsen på [adresse] og 19B og som fire punkthuse på Diget i Vejle bymidte. Det er bygherres vision at skabe et projekt af høj arkitektonisk kvalitet, som forbedrer det eksisterende bymiljø, tilbyder attraktive boliger og giver mulighed for socialt samvær og udendørs aktiviteter.

Tilbygningen til bebyggelsen på [adresse] og 19B placeres som en tredje fløj til den vinkel, som 19A og 19B danner i dag. Omkring bygningen skabes fælles friarealer og parkering. Tilbygningen opføres i fire etager og erstatter bebyggelsen på [adresse] 19Y.
Punkthusene opføres i fire etager og placeres bag den karréstruktur, der er mod [adresse], [adresse] og til dels [adresse]. Mellem punkthusene etableres fælles friarealer med stiforbindelse til omkringliggende arealer samt parkeringspladser. Formålet med lokalplanen er at skabe et plangrundlag, der afspejler kommunens visioner for området omkring [adresse], [adresse], [adresse] og [adresse].

Lokalplanområdet ligger på [adresse]Boulevarden i Vejle. Lokalplanområdet er ca. 1,8 ha. En privat bygherre har anmodet om lokalplanen.

Inden for lokalplanområdet ligger flere eksisterende bygninger. Langs [adresse] ligger en karrébebyggelse i tre etager med saddeltag. Bygningen har en tidstypisk udformning af facader i blank rød mur og rødt tegltag. Inde i lokalplanområdet ligger to bygninger i tre etager med fladt tag, der har været indrettet til kontor og undervisning. Dertil ligger en bygning i én etage med garage, værksted og kontor. Alle eksisterende bygninger er en del af et samlet kompleks, der er opført i 1988. Garagebygningen, [adresse] 19Y i én etage, nedrives for at gøre plads til en ny bygning.

Den resterende del af lokalplanområdet fungerer som parkeringsplads med kørselsarealer, der fordeler trafikken til øvrige parkeringspladser på matriklerne og mellem [adresse] og Diget. De ubebyggede arealer fremstår med klippet græs og enkeltstående træer. Der er ligeledes flere træer i forbindelse med parkeringspladserne.

Mod naboarealerne afgrænses lokalplanområdet af lave mure med røde mursten, trådnet og trådnet i kombination med levende beplantning. I dag er det alene muligt at komme igennem området mellem [adresse], Diget og [adresse].

Der er ønske om opførelse af etageboliger, dels i eksisterende bebyggelse, i en tilbygning til en eksisterende bygning samt placeret i fire nye punkthuse.

I området mod vest etableres boliger i en eksisterende bygning i tre etager, dertil udvides bygningen med en fløj med boliger i minimum to og maksimum fire etager. Samlet bliver det ca. 70 boliger. Bygningerne danner et gårdrum, der holdes fri for biler, hvilket gør det muligt at skabe et attraktivt gårdrum med mulighed for ophold og beplantning.

Punkthusene kan opføres i minimum to etager og maksimum fire etager med ca. 60 boliger. Punkthusene placeres to og to på to opdelte arealer til fælles friareal. Lokalplanen skal sikre, at den arkitektoniske kvalitet vægtes højt og derfor indeholder lokalplanen bestemmelser for materialer og farver. Bebyggelsesprocenten er 120. Lokalplanen skal sikre, at lokalplanområdet altid har en lukket randbebyggelse mod [adresse]. Hvis den eksisterende bygning går tabt, skal den erstattes af en bebyggelse med tilsvarende omfang, det vil sige bebyggelse i tre etager med røde murstensfacader og med 45º taghældning med røde vingetegl.

Lokalplanområdet får vejadgang fra [adresse] via Diget samt fra [adresse]. Vejadgangen via porten til [adresse] lukkes for kørende. De interne veje i lokalplanområdet er indrettet som parkeringsplads og vejene skal også fremadrettet fordele trafik til parkeringsarealer uden for lokalplanområdet.

Lokalplanen skal sikre, at de eksisterende stiadgange igennem porten til [adresse] og til [adresse] og [adresse] bevares. Dertil skal der være adgang for gående til de interne veje og stier i boligområdet mod nord langs [adresse] og vest mod boligområdet på hjørnet af [adresse] og [adresse]. Stiforbindelserne skal være med til at muliggøre forbindelse mellem [adresse] og stien ved [adresse]

Parkeringsarealer langs stueetager skal kantes af en lav mur eller lav tæt buskbeplantning, således billygter ikke generer boligerne og biler ikke dominerer udsigten fra boligerne.

Lokalplanområdet indrettes med fælles friarealer omkring bygningerne. De fælles friarealer indrettes med stier, cykelparkering og mulighed for ophold i sol, skygge og læ. De fælles friarealer indrettes med beplantning i forskellig størrelse som stauder, høje græsser og markante træer. De ubebyggede arealer skal have en udformning nærmest stueetagens boliger, der skaber afstand og hindrer indbliksgener fra gående og kørende færdsel i området. Terrænet i lokalplanområdet er forholdsvis fladt. Området ligger i kote 1,5 - 2 (DVR 90). Terrænet skal bearbejdes mindst muligt. Boliger skal kunne sikres mod forhøjet vandstand.

**Struktur- eller helhedsplan**

I 2007-2008 var området omkring [adresse] udpeget til en arkitektkonkurrence.

Kommunen beskrev dengang området som et ældre og meget blandet erhvervsområde, og konkurrencedeltagerne skulle komme med forslag til, hvordan det kunne disponeres, så der opstår spændende sammenhænge mellem det eksisterende midtbyområde og Dalbyen. Arkitekturen ønskes eksperimenterende med stor variation i bygningers formgivning og funktion.

I forbindelse med udarbejdelse af lokalplan nr. 1297 blev der udarbejdet en visionsplan for området, der er afgrænset af [adresse], [adresse], [adresse] og [adresse]. Visionsplanens hovedtræk er, at bebyggelse trækkes frem mod vejskel i overensstemmelse med kommuneplanrammen og danner en karrélignende struktur. Bag facadebebyggelsen placeres bebyggelsen mere frit og med fokus på at skabe brugbare gårdrum, gaderum og grønne friarealer. Visionsplanen viser muligheder for at forbinde områdets parkeringsarealer, således de på sigt kan få en højere udnyttelsesgrad. Visionsplanen skitserer ligeledes en stiforbindelse, der skal skabe forbindelse mellem [adresse] og [adresse]

Lokalplanforslaget er udarbejdet med baggrund og inspiration i de overordnede visioner fra konkurrencen og visionsplanen.

**Kommuneplantillæg**

I forbindelse med udarbejdelse af lokalplanforslaget har det vist sig, at der er tilstrækkeligt fælles friareal. Derfor er det ikke nødvendigt med et tillæg til kommuneplanen.

**Vurdering af afledte konsekvenser**
Der er ikke udarbejdet en helhedsvurdering af lokalplanens afledte konsekvenser, da planen ligger inden for et område, hvor der er kapacitet  på dagsinstitutions- og skoleområdet.

**Høringsperiode**
Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen fastsættes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

**Overtagelsespligt/Frafaldserklæring**
Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Med den nye bebyggelse fortættes byen og eksisterende infrastruktur udnyttes. Punkthusene placeres med mest mulig afstand mellem facaderne for at minimere eventuelle indbliksgener.

Bebyggelsens højde er med til at skabe et godt mikroklima, idet man undgår den turbulens, der kan være omkring høje bygninger.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at**     udvalget anbefaler over for Byrådet, at forslag til lokalplan nr. 1368 vedtages og offentliggøres i 4 uger.

### Beslutning

Anbefalet.